Pantelleria

Ynys Eidalaidd yn y Môr Canoldir yw Pantelleria. Fe'i lleolir yn Nghulfor Sisili, 100 km (62 milltir) i'r de-orllewin o Sisili a 60 km (37 milltir) i'r dwyrain o arfordir Tiwnisia. Ar ddiwrnodau clir mae Tiwnisia i'w weld o'r ynys. Yn weinyddol, mae comune Pantelleria yn perthyn i dalaith Sisilaidd Trapani.

Mae gan yr ynys arwynebedd o 83 km² (32 milltir sgwâr). Mae'r copa uchaf, o'r enw Montagna Grande, yn cyrraedd 836 m (2,743 troedfedd) uwchben lefel y môr.

Mae'r ynys o ddarddiad folcanig. Digwyddodd y ffrwydrad olaf islaw lefel y môr yn 1891, ond heddiw gellir gweld ffenomenau sy'n gysylltiedig â gweithgaredd folcanig, fel ffynhonnau poeth a ffwmarolau. Mae'r ynys yn ffrwythlon ond heb ddŵr ffres.

Ledled yr ynys ceir tai nodweddiadol – dammusi.  Mae gan y rhain waliau trwchus o lafa, wedi'u gwyngalchu, gyda chiwpolâu bas, a dyfrgistiau ar gyfer casglu dŵr glaw prin.

Mae Pantelleria yn enwog am ei gwinoedd melys, Moscato di Pantelleria a Moscato Passito di Pantelleria, y ddau wedi'u gwneud o'r grawnwin Zibibbo lleol. Caprys sy'n gnwd pwysig arall.

Oriel

Categori:Talaith Trapani
Categori:Ynysoedd Sisili
Categori:Ynysoedd y Môr Canoldir
Categori:Ynysoedd yr Eidal